**ОТЧЕТ-ДОКЛДАД**

2018-2019 г.г.

Хәерле кич хөрмәтле Анатолий Петрович, депутатлар, район вәкилләре, җыелышта катнашучы иптәшләр! Рөхсәт итегез авыл җирлегенең 2018 нче елда эшләнгән эшләренә нәтиҗә, һәм 2019 нче елга планнары турындагы отчетым белән таныштырып узарга.

Авыл җирлеге барлыгы 7 авылны берләштерә:

387 хуҗалык исәпләнелә һәм 1147 кеше яши, шуларның 270 е хезмәткә яраклы яшьтәге кешеләр, 432 е пенсионерлар, 132 се төрле группадагы инвалидлар бар.

2018 нче елда -**12** бала туды, **36** */****15****ДИПИ/*кеше якты дөнядан китте. Хәзергесе көндә җирлектә **80** яше тулган – 38 кеше яши, шул исәптән **29** ы хатын кызлар, **9** ы ир-атлар.

Расланган бюджет нәтиҗәсендә, аңа үзгәрешләр һәм өстәмәләр кертүне исәпкә алып, аның 2018 нче елга **керем** (доход) ягы – **5 млн. 11** мең сумны тәшкил итте.

Бюджет узкеремнәребез буенча 2018 нче елга 100% ка, үтәлде. Гомумән, бюджетта расланган үзкеремнәребез тулысы белән арттырып үтәлде.

Шулай ук үзебезнең рәсми сайтыбызда бар.

* бюджет үтәлеше, Совет эшчәнлеге, административ регламентлар, дәүләт һәм

муниципаль хезмәтләрне оештыру турындагы маглүмәтләрне, җирле үзидәрә органнары кабул итә торган норматив-правовой актларны, шулай ук публичный тыңлаулар узуы турындагы мэгълүматлар һәм ничек узуы турындагы заключениеләр урнаштырылып барыла. Шулай ук җирлегебездә булган барлык яңалыкларда рәсми сайтыбызда чагылыш таба.

Җирлектә шулай ук бер халык почтасы эшли. Почтага елы буена бер генә хат белән дә морәҗәгать итүче булмады.

Шәдче авыл җирлегендә **582** баш мөгезле эре терлек исәпләнелә. Җирлектәге хуҗалыкларга бүлгәндә **10** хуҗалыкка **15** мөгезле эре терлек туры килә.

Шуларның **259** ы - савым сыерлар,. **10** хуҗалыкка **7** сыер туры килә.

Авыл хуҗалыгын үстерү программасынтормышка ашыруда җирлек халкы актив катнашып килә. Белгәнегезчә бугенгесе көндә Республикабызда халык өчен 30 га якын төрле программалар эшләп килә. Әйтергә кирәк, 2009 нчы елдан 2018 нче елга кадәр ЛПХ кредитларыннан **127** хуҗалык файдаланып **13 млн. сум**га якын субсидияле кредит алынды.

Үзара салымнар буенча:

Хөрмәтле иптәшләр! 2014 нче елдан башлап халыктан үзара салым акчасы җыела башлады, һәм шул җыелган акчаларга республика бюдҗетыннан яңадан 4 кә тапкырланып авыл җирлеге бюдҗетына акчалата ярдәм бирелде, биктә күп эшләр башкарылды. 2014 нче елдан 2018 нче елларда барлыгы халыктан **915000** сум акча җыйган булсак, Республика Бюдҗетыннан безгә **3687000** сум күләмендә акча кайтты, һәм ул барлыгы **4 575 000** сумны тәшкил итте. Авылларыбыздагы зиратлар, чишмәләр, һәм иң мөһиме авыл эчендәге юллар ремонтлана башлады..*( 2014-2017 елда эшләнгән эшләрне, авыллап, таблисадан карап әйтәсе)*

**2018 нче елда** халыктан барлыгы 262000 сум күләмендә акча җыелган булса, Республика бюдҗеты аңа 1.048.000 сум күләмендә дотасия ясап, ул сан барлыгы- 1.310.000 сумны тәшкил итте. Шәдче авылының Г.Тукай урамына 640 метр озынлыкта һәм Ямаш авылында 200 метр озынлыкта вак таш белән җәелгән юллар ясалды, Юкәче һәм Ташлыяр авылларында чишмәләр ремонтланды, Вахит авылында 300 метр озынлыктагы тузган су үткәргеч торбасы алышынды, Ә Шәдче башы авылына куеласы поҗарный гидрант , линия тузган булу сәбәпле, 2019 нчы елга барлык авылларга да пожарный гидрантлар куячакбыз..

Бу эшләрне вакытында башкару өчен, һәрбер кеше үзләренә билгеләнгән суммаларны, тоткарлыксыз, вакытында түләүләрен сорап калыр идем!

Авылларда яна торган урам утларына да шактый гына чыгымнар сарыф ителде. Сез аны слайдларда күрә аласыз. 2016-2018 нче елларны чагыштырып карасак, бик күпкә үзгәреш, бу инде вакытында күп чыгымлы багана утларын, әз чыгымлы , светодиодный утларга алыштыруның нәтиҗәсе! Җирлек буенча әйтеп узганымча, 252 яктырткыч яна

**148** хуҗалыкка телефон сузылган. 62 хуҗалыкта интернет, 35 хуҗалык кабел телеведениесенә тоташкан.

Шәдче авыл җирлеге һәрвакыт халыкны социаль яклау буенча, “Ветераннар Советы” белән берлектә актив эш алып бара. Барлык ялгыз карт һәм аз керемле кешеләр хисапка алынган.

. Бөек Ватан сугышында җиңү бәйрәме хөрмәтенә Шәдче авылында ветераннар өчен бәйрәм концерты, һәйкәлләргә чәчәк кую, ветераннарга продукция пакетлары бирү чаралары уздырылды. Өлкәннәр көнендә һәр елны да көчтән килгәнчә зурлап уздырырга тырышабыз. 50-55-60 ел бергә гөмер юлы кичерүчеләрне район җитәкчелеге тарафыннан да шулай ук җирлек көче белән дә зурлап, билгеләп узабыз. Шулай ук Районда һәм Республикада уза торган җәрмикәләрдә дә актив катнашып киләбез.

Төбәгебездә халыкка Шәдче амбулаториясе, һәм 2 мед.пункт медицина ярдәме күрсәтә. Амбулаториябез хәзер яңа бинада эшли башлады, бүлмәләр бик матур, чиста, якты. Сәламәтлек сагында торучылар халыкка профилактик һәм медицина ярдәмен үз вакытында күрсәтәләр, вазыйфаларын тиешле югарылыкта башкаралар. Амбулатория барлыгы Келәүш, Түбән Шүләңгер, Шәдче авыл җирлекләренең 19 авылының 2040 кешесенә медицина хезмәте күрсәтә. Биредә 1 гомуми практика врачы, 2 шәфкать туташы, 1 лаборантка, 1 санитарка шушы халыкка хезмәт күрсәтә, үзләренең ашыгыч ярдәм күрсәтү автотранспорты да бар. Хезмәт күрсәтү радиусы 12 чакрымны тәшкил итә.

2018нче елда Шәдче урта белем бирү мәктәбендә **55** укчы белем ала, **19** педагог, 12 тех.персонал эшли. Мәктәптә бушлай төрле фәнни, спорт, шулай ук музыка түгәрәкләре дә алып барыла. Спорт өлкәсендә дә, укда да күрсәткечләребез яхшы. Җирлектә уза торган һәрбер спорт чарасында да, авыл яшләре белән берлектә уза.

Мәдәният йортларында, шулай ук авыл клубларында, китапханәләрдә эш оешкан төстә алып барыла. Быел Шәдче мәдәният йортына керә торган баскыч һәм инвалидлар өчен пандуслар да ясап куя алдык. Хәзер сәнгаткә гашыйк инвалидларыбыз өчендә юл ачык. *( Сүз уңаеннан шуныда әйтергә кирәк, пандус Вахит авылы почта бүлегенәдә, татартсан Почтасы тарафыннан ясап куелды)* Төрле конкурс, фестиваль, концерт-спектакльләрдә актив катнашып килэбез. Оешмалар арасында, шулай ук, җирлегебез авыллары арасында оештырыла торган тамашалрда, бик күңелле узалар.

Январ ае башланып китүгә, авыл яшләре Казан шәһәрендә быел беренче тапкыр оештырылган “КАЗАН ЧАНАЛАРЫ” исемле бәйгедә катнашып беренче урынны яулап кайттылар, алар диплом һәм 50 000 сум күләмендә акчалата примиягә ия булдылар.

. Шулай ук январ азагында, районыбызда быел өченче тапкыр горләп уза торган Республика күләмендә SANUФЕСТ ярышына әзерләнәләр, ике ел рәттән анда да алар сынатмадылар, быелда аларга уңышлар теләп калабыз.. Бик зур рәхмәт аларга, матур уңышларына, районыбыз данын еракларга таратканнары өчен. Аларны Россия телевидениесеннән, беренче каналдан карап, күпләрегез, горурлык хисләре тойгансыздыр дип уйлыйм.

Шулай ук җирлектәге барлык оешма учреҗдениеләр дә, күп кенә шәхси хуҗалыкларда җәй көннәрендә матур иттереп чәчәкләр үстерәләр, ә Яңа ел бәйрәмнәрен шулай ук төрледән төрле сыннар ясап, бизәп каршы алабыз. Сабантуй һәм яна ел бәйрәмнәрендә бу эшләргә нәтиҗә ясап, урыннар чыгарабыз, актив катнашканнарга авыл җирлегенең рәхмәт хатлары һәм премияләре тапшырыла.

Чыгышымны тәмамлап шуны әйтәсем килә, алга таба да шушы юнәлешләрне тагын да камилләштереп, замана белән бер аяктан атларга, районыбыз җитәкчелеге белән берлектә, аңлашып, уңышлы гына эшләргә насыйп булсын иде дигән теләктә каласым килә.

Игътибарыгыз өчен зур рәхмәт.